ཀྱིས་བསྟོད་པ་དང་།དེ་བཞིན་གཤེགས་པ་རྣམས་ཀྱིས་བསྔགས་པ་དང་།སྟོབས་བཅུ་རྣམས་ཀྱིས་བསྟོད་པ་དང་།བྱང་ཆུབ་སེམས་དཔའ་དག་གི་ཡོན་ཏན་དང་།སྙིང་རྗེ་ཅན་དག་གི་བཏང་སྙོམས་དང་།ཉེས་པ་ཞི་བར་འདོད་པ་དག་གི་བྱམས་པ་དང་།ཐེག་པ་ཆེན་པོ་དག་གི་དབུགས་འབྱིན་པ་དང་།སེང་གེའི་སྒྲ་སྒྲོགས་པ་རྣམས་ཀྱི་ནན་ཏན་དང་།སངས་རྒྱས་ཀྱི་ཡེ་ཤེས་ཀྱི་ལམ་དང་།ཆོས་ཐམས་ཅད་ཀྱི་ཕྱག་རྒྱ་དང་།ཐམས་ཅད་མཁྱེན་པའི་ཡེ་ཤེས་ཡོངས་སུ་གྲུབ་པ་དང་།བྱང་ཆུབ་སེམས་དཔའ་རྣམས་ཀྱི་སྐྱེད་མོས་ཚལ་དུ་གྱུར་པ་དང་།བདུད་ཀྱི་སྡེ་རྣམས་སྐྲག་པར་བྱེད་པ་དང་།བདེ་བར་འགྲོ་བ་རྣམས་ཀྱི་རིག་པ་དང་།དོན་སྒྲུབ་པ་རྣམས་ཀྱི་དོན་དང་།དགྲའི་ནང་དུ་སོང་བ་དག་གི་སྐྱབས་དང་།ཕྱིར་རྒོལ་བ་རྣམས་ཆོས་དང་འཐུན་པས་ཚར་གཅོད་པ་དང་།མི་འཇིགས་པ་རྣམས་ཀྱི་བདེན་པའི་རྣམ་པ་དང་།སྟོབས་རྣམས་ཡང་དག་པར་ཚོལ་བ་དང་།སངས་རྒྱས་ཀྱི་ཆོས་མ་འདྲེས་པ་བཅོ་བརྒྱད་ཀྱི་སྔ་ལྟས་སུ་གྱུར་པ་དང་།ཆོས་ཀྱི་སྐུའི་རྒྱན་དང་སྤྱོད་པ་རྣམས་ཀྱི་རྒྱུ་འཐུན་པ་དང་།སངས་རྒྱས་ཀྱི་སྲས་རྣམས་ཀྱི་རྒྱན་དང་།ཐར་པ་འདོད་པ་རྣམས་ཀྱི་དགའ་བ་དང་།སྲས་ཐུ་བོ་རྣམས་ཀྱི་དགའ་བ་དང་།སངས་རྒྱས་ཀྱི་ཡེ་ཤེས་ཡོངས་སུ་རྫོགས་པ་དང་།ཉན་ཐོས་དང་རང་སངས་རྒྱས་ཐམས་ཅད་ཀྱི་ས་མ་ཡིན་པ་དང་།སེམས་རྣམ་པར་དག་པ་དང་།ལུས་ཡོངས་སུ་དག་པ་དང་།རྣམ་པར་ཐར་པའི་སྒོ་རྣམས་ཡོངས་སུ་རྫོགས་པ་དང་།སངས་རྒྱས་ཀྱི་ཡེ་ཤེས་ཀུན་ནས་ཉོན་མོངས་པ་མེད་པ་དང་།འདོད་ཆགས་འབྱུང་བ་མེད་པ་དང་།ཞེ་སྡང་དང་བྲལ་བ་དང་།གཏི་མུག་གི་ས་མ་ཡིན་པ་དང་།ཡེ་ཤེས་འབྱུང་བ་དང་།རིག་པ་སྐྱེ་བ་དང་།མ་རིག་པ་སྤོང་བ་དང་།རྣམ་པར་གྲོལ་བ་སྙིང་པོར་བྱེད་པ་རྣམས་ཀྱི་ཚིམ་པ་དང་།ཏིང་ངེ་འཛིན་སྙིང་པོར་བྱེད་པ་རྣམས་ཀྱི་དགའ་བ་དང་།ལྟ་འདོད་པ་རྣམས་ཀྱི་མིག་ཏུ་གྱུར་པ་དང་།རྣམ་པར་འཕྲུལ་པར་འདོད་པ་རྣམས་ཀྱི་མངོན་པར་ཤེས་པ་དང་།མངོན་པར་སྒྲུབ་པར་འདོད་པ་རྣམས་ཀྱི་རྫུ་འཕྲུལ་དང་ཐོས་པ་དོན་དུ་གཉེར་བ་རྣམས་ཀྱི་གཟུངས་དང་།དྲན་པ་མི་བརྗེད་པ་དང་སངས་རྒྱས་རྣམས་ཀྱི་བྱིན་གྱིས་བརླབས་